Joi, 19 Decembrie 2019 (20:02:19)

Un bărbat în vârstă de 49 de ani a sfârşit tragic după un incendiu izbucnit la anexele grajdurilor fostului CAP din satul Chilişeni, comuna Udeşti. Alarma s-a dat joi, în jurul orei 17,30. Pompierii militari suceveni au intervenit cu trei autospeciale de stingere, găsind în interior un bărbat inconştient, cu arsuri, care ulterior a fost declarat decedat.

Un copil aflat în interior acuza şi el o stare de rău, fiind stabilizat cu ajutorul unui tub de oxigen. Din primele cercetări ale pompierilor rezultă că nenorocirea s-a produs în timp ce bărbatul în vârstă de 49 de ani, Marius Homneac, verifica cu flacără deschisă o butelie de aragaz. O manevră deosebi de riscantă, din păcate foarte des folosită. Incendiul în sine nu le-a pus probleme foarte mari pompierilor, suprafaţa afectată fiind de aproximativ 160 de metri pătraţi. Grajdurile de peste 1.000 de metri pătraţi, în care se aflau în jur de 90 de bovine, nu au fost afectate.